لوکاشئنکو واسسال اولماق ایستمیر و بو معنادا بئلاروس ارمنیستاندان فرقلنیر.
آخار. آذ خبر وئریر کی، بو سؤزلری پولیتولوگ ائلخان شاهین اوغلو بئلاروس پرزیدنتینین روسییا سیاستینین تنقیدی اوزرینده قورولان ۷ ساعتلیق نیطقینی شرح ائدرکن دئییب. .شاهین اوغلو بیلدیریب کی، لوکاشنئنکونون چیخیشی موسکوانین برابرحوقوقو موتتفیق آختارمادیغینی گؤستریر:
«موسکوانین سؤزده ایستراتئژی موتتفیقی ساییلان آلئکساندر لوکاشئنکونون چیخیشینداکی دمیر آرقومئنتلر (روسییا بئلاروسا ساتدیغی نفتین و گازین حجمینی آزالدیب، قیمتی ایسه آرتیریب، قارداش آدلاندیردیغی اؤلکهده حربی بازا قورماقدا ایسرارلیدیر، سود محصوللارینین ایدخالینا ایجازه وئرمیر، مینسکین کریمی روسییانین اراضیسی تانیماسینا ایستییر و س.) اونو گؤستریر کی، موسکوایا برابرهحوقوقلو موتتفیقلر دئییل، واسساللار لازیمدیر. لوکاشنکو ایسه واسسال اولماق ایستمیر و بو معنادا بئلاروس ئرمنیستاندان فرقلنیر».
قید ائدک کی، سون گونلر بئلاروسلا روسییا آراسیندا موناسیبتلر پیسلشیب. بئلاروس پرزیدنتی روسییانی تنقید ائدیب و روس نفتینی آلمایاجاغینی بیلدیریب، همچینین، آوراسییا اتفاقی اوجباتیندان بئلاروسون ۱۵ میلیارد دوللار ایتیردیینی آچیقلاییب.
azb_Arab azb_Arab azb_Arab azb_Arab